Ogres rajona pašvaldības

2008.gada projektu konkursa 

“ Iedzīvotāju iniciatīvas un mūžizglītības iespēju veicināšana Ogres rajonā” 
NOLIKUMS

1. Vispārējie noteikumi.

1.1. Konkursu organizē Ogres rajona pašvaldība. 

1.2. To realizē Ogres rajona Pieaugušo izglītības centrs sadarbībā ar speciālistiem izglītības,  kultūras un sporta jautājumos. 

1.3. Projektus var iesniegt Ogres rajonā esošās valsts un pašvaldību iestādes, neformālās grupas, biedrības un individuālie pretendenti, kuri dzīvo vai strādā Ogres rajonā.
2. Mērķa grupas.
2.1. Ogres rajona iedzīvotāji.
3. Prioritātes.

Ogres rajona pašvaldība šim 2008.gada projekta konkursam ir noteikusi šādas prioritātes:
3.1. Biedrību vai nodibinājumu darbības stiprināšana esošajās pašvaldībās rajona teritorijā, organizējot vietēja mēroga projektu konkursu, atbilstoši biedrības vai nodibinājuma darbības mērķiem , paredzot interešu aizstāvību sabiedrībai būtisku jautājumu risināšanā. 

3.2. Iedzīvotāju demokrātijas prasmju stiprināšana un pilsonisko aktivitāšu veicināšana.

3.3. Pieaugušo, jauniešu un bērnu neformālās izglītības iespēju veicināšana, pieaugušo profesionālo pilnveides iespēju un programmu realizēšana tuvāk dzīves vietai:

3.3.1. konkurētspējas, personības pilnveides programmas un pašrealizēšanās iespējas; 

3.3.2. ģimenes izglītības programmas; 

3.3.3. papildizglītības iespējas sociālā riska grupas bērniem un jauniešiem;

3.3.4. papildizglītības programmas pašizpausmes veicināšanai bērniem un jauniešiem;

3.3.5. informāciju tehnoloģiju apguve un pielietošana;

3.3.6.  darba spējīgo iedzīvotāju iniciatīvu un aktivitāti veicinošas programmas:

 - komercdarbības uzsākšana;

- jauniešu nodarbinātības un profesionālās izglītības problēmu risināšana;

- jauniešu bezdarbnieku integrācija sabiedrībā un darba tirgū.

3.4. Sporta tradīciju saglabāšana, jaunu sporta aktivitāšu radīšana un sporta klubu veidošana.

3.5. Vietējās kultūras un vēstures un tradīciju izpēte un saglabāšana.
4. Konkursa organizēšana.
4.1. Projektu pieteikumus pieņem Ogres rajona pašvaldības ēkā Ogrē, Brīvības ielā 33, 202. kab. pie sekretāres līdz 2008. gada 3. martam, plkst. 17.00. Otrs projektu iesniegšanas termiņš 2008. gada 1 septembris, plkst.17.00. 
4.2. Projektu pieteikumu veido šādi dokumenti:

4.2.1. ziņas par projekta iesniedzēju (organizācijas nosaukums, pilna adrese, tālr., reģistrācijas apliecība, kā arī iesniedzēja un projekta darba grupas dalībnieku apraksts vai CV);

4.2.2. projekta apraksts (mērķis, uzdevumi, nepieciešamības pamatojums, mērķa auditorija, projekta īstenošanas gaita, projektā iesaistītās puses, sagaidāmie rezultāti); 

4.2.3. nepieciešamie finansu līdzekļi projekta realizācijai, iekļaujot līdzfinansējumu; 

4.2.4. projekta nosaukums; 
4.2.5. vietējās pašvaldības atbalsta vēstule par projekta atbilstību atbilstošās pašvaldības attīstības plāna noteiktajiem mērķiem un uzdevumiem un apstiprinājums par līdzfinansējumu, ja tāds paredzēts projektā; 

4.2.6. citi pielikumi, kas raksturo projektu.

4.3. Projektu izvērtēšana notiek divās kārtās: 

4.3.1. administratīvā atbilstība;

4.3.2. projekta dokumentācijas novērtēšana.

4.4. Nepilnīgi noformētu projekta dokumentāciju, kā arī projekta budžeta tāmes un citu atsevišķu neprecizitāšu novēršanai, projekts tiek atdots iesniedzējam labošanai un atkārtotai iesniegšanai līdz 2008.gada 13.martam. (, 11.septembrim). 

4.5. Pirmās kārtas projektu vērtēšana notiek līdz 2008.gada 1.aprīlim, otrās kārtas izvērtēšana līdz 1 .oktobrim.
5. Projektu īstenošanas ierobežojumi 
5.1. Nodrošinājuma summa prioritātei 3.1 Biedrību un nodibinājumu stiprināšana esošajās pašvaldībās rajona teritorijā (t.s. grants) vienam projektam nepārsniedz 4000,00 LVL.

5.1.1. projekta pieteikumam klāt jāpievieno iespējama konkursa nolikumu un konkursa komisijas sastāvu, kurā jāiekļauj vismaz viens pārstāvis no rajona pašvaldības. 

5.2. Nodrošinājuma summa (t.s. grants) projektam pārējās prioritātēs nepārsniedz 700,00 LVL. 

5.3. Projekta budžetā paredzamo izmaksu ierobežojumi:

· netiek finansētas šādas aktivitātes kā
· nekustamā īpašuma, pamatlīdzekļu (aprīkojuma, mēbeļu, u.tml.) iegāde;

· būvdarbi (ēku un telpu būve un remonts un materiāli, ceļu būve un remonts/materiāli, u.tml.);

· ilgtermiņa sociālo programmu īstenošana;

· regulārie/ikdienas administratīvie izdevumi organizācijas uzturēšanai (piemēram, algas, telpu noma, u.tml.);

· komercdarbība.

5.3.2. citi finansiāli ierobežojumi, kas ņemami vērā, sastādot projekta budžetu:

- projektā iesaistītajiem lektoriem un speciālistiem vienas stundas aprēķināmā darba samaksa ir:

bakalaura grāds, augstākā profesionālā –15Ls/h

maģistra grāds –20Ls/h

doktora grāds – 25Ls/h 

· ar projekta īstenošanu tieši saistītās projekta vadības administratīvās izmaksas un projekta vadītāja darba alga (telpu noma, telefons, fax, u.c.) nedrīkst pārsniegt 25% no kopējās pieprasītās summas.

5.3.3. netiks atbalstītas aktivitātes ārpus Latvijas robežām.

5.4. Projekts nedrīkst būt kā līdzfinansējums lielāka finansējuma piesaistei.

6. Projekta vērtēšana.

6.1. Projektus izvērtē Konkursa komisija (turpmāk tekstā – “komisija”). Pie projektu konkursa izvērtēšanas var pieaicināt ekspertus. 

6.2. Konkursa komisijas sastāvu un priekšsēdētāju apstiprina ar rajona padomes priekšsēdētāja rīkojumu. 

6.3. Komisijas lēmums un piešķirtā finansiālā atbalsta summa tiek fiksēta protokolā. 

6.4. Par konkursa rezultātiem tā pretendentiem un presei paziņo rakstiski, divu nedēļu laikā pēc uzvarētāju noteikšanas. 

6.5. Autoriem iesniegtie projekti netiek atdoti. 

6.6. Projekta vispārējās kvalitātes novērtēšana notiek pēc šādiem kritērijiem:

6.6.1. projekta aktualitāte un lietderīgums; 

6.6.2. projekta idejas oriģināls risinājums;

6.6.3. projekta izstrādes kvalitāte; 

6.6.4. projekta ilgtspēja;

6.6.5. budžets un izmaksu efektivitāte.

7. Projektu realizēšana.

7.1. Projektu realizēšanas termiņš no finansu līdzekļu piešķiršanas brīža 
     1.kārtai līdz 2008. gada 3. oktobrim;

     2. kārtas projektu realizēšanas termiņš līdz 2008.gada 1.decembrim.
 Prioritātei 3.1. „Biedrību un nodibinājumu stiprināšana esošajās pašvaldībās rajona teritorijā” projektu realizēšanas termiņš līdz 2008. gada 1. jūlijam. 

7.2. Konkursa komisija seko projektu norises gaitai un ir tiesīga jebkurā laikā pieprasīt informāciju par veikto darbu.

8. Projektu finansēšana.

8.1. Projektus finansē no šiem mērķiem paredzētajiem rajona pašvaldības budžeta līdzekļiem. Rajona budžetā tie iezīmēti kā mērķfinansējums: ”Rajona projektu konkursam”.

8.2. Projektu finansējuma kopējo summu nosaka rajona pašvaldība, iekļaujot tajā konkursa komisijas darba atalgojumu.

8.3. Rajona pašvaldības izpilddirektors slēdz līgumu ar konkursā uzvarējušo projekta iesniedzēju.

8.4. Piešķirtā naudas summa tiek ieskaitīta pašvaldības, pašvaldības iestādes vai biedrības norēķinu kontā kā mērķieskaitījums. Neformālo grupu un individuālo projektu realizētājiem piešķirtā nauda tiek ieskaitīta vietējā pašvaldības norēķinu kontā.

8.5. Konkursa komisija ir tiesīga izmantot projekta konkursam piešķirto finansējumu kā līdzfinansējumu papildus finansu piesaistīšanai no citām pieejamām programmām un fondiem.

8.6. Darba samaksa projektu saturiskai un tehniskai novērtēšanai tiek veikta no projektu konkursa līdzekļiem.

9. Projektu atskaite.

9.1. Projekta iesniedzējs ir pilnībā atbildīgs par projekta realizāciju un finansiālo līdzekļu izlietojumu saskaņā ar projekta tāmi un pastāvošo likumdošanu.

9.2. Projektam beidzoties projekta iesniedzējs iesniedz projekta atskaiti par mērķa un uzdevumu īstenošanu, kā arī finansu atskaiti ar klāt pievienotu rēķinu, čeku, maksājuma uzdevumu, darba līgumu, darba pieņemšanas – nodošanas aktu un algu izmaksu apliecinājuma dokumentu kopijām, dalībnieku sarakstiem u.c., projekta realizācijas raksturojošiem dokumentiem. 

9.3.  projektu noslēguma atskaites jānodod līdz 
1. kārtas projekti - 2008. gada 15. oktobris; 
2. kārtas projekti - 2008. gada 12. decembrim.

